open-index/open-wikipedia-markdown huggingface dataset:
Töölönlahden sukellusvene

**Töölönlahden sukellusvene** oli joulukuussa 1972 tapahtunut pienimuotoinen ulkopoliittinen kriisi, jossa Helsingin Töölönlahdelta löytyi yhden hengen pienoissukellusvene. Vene löytyi Linnunlaulun alueelta, läheltä kirjailijatalo Villa Kiveä, rantaveden tuntumasta. Veneen löysi vihjeen perusteella toimittaja Hannes Markkula.

Vene oli ulkoisesti jämäkkää tekoa metallikuorineen, mutta sen yleisvaikutelma oli lelumainen. Laitteessa oli yksi istumapaikka ohjaajalle. Tiettävästi laitteella ei pystynyt ajamaan, vaikka se ulkoisesti näyttikin ehjältä.

Tapaus julistettiin silloisen tavan mukaisesti salaiseksi, mutta toimittaja Markkula teki siitä etusivun jutun *[[Ilta-Sanomat|Ilta-Sanomiin]]* otsikolla *”Hylätty sukellusvene löytyi Töölönlahdelta”*.

Kylmän sodan aikana Suomesta löytynyt sukellusvene aiheutti ulkopoliittista säpinää, koska Pariisin rauhansopimus 1947 kielsi Suomelta sukellusveneet. ”Löytynyt vedenalainen on jonkun harrastelijan laite”, kommentoi Helsingin poliisista komisario Emil Rosenberg. Samalla linjalla oli merivoimien silloinen kommodori Jorma Haapkylä, joka totesi: ”Löytynyt kone ei ole mikään sotilaallinen laite. Se ei ole mikään sukellusvene, vaan lähinnä sukelluslaite.” Merivoimien esikunta tiettävästi otti sukellusveneen haltuunsa, mutta sen myöhemmistä vaiheista ei ole tietoa.

Poliisi on kertonut saaneensa sukellusveneen tekijäksi ilmoittautuneelta mieheltä viestin *”Älkää pelästykö laitetta”*, mutta häntä tai heitä ei tiettävästi koskaan tavoitettu. On arveltu, että laitteen tekijä tai tekijät olivat silloisia teekkareita, eli kyseessä olisi ollut teekkarijäynä.

## Lähteet
Martti Putaala

**Martti Johannes Putaala** (27. syyskuuta 1896 Oulu – 13. joulukuuta 1957 Oulu) oli suomalainen toimittaja ja pakinoitsija.

Putaala työskenteli toimittajana muun muassa Oulussa ilmestyneissä *[[Kaleva (sanomalehti)|Kaleva]]ssa* ja *[[Pohjolan Työ]]ssä*. Hän käytti nimimerkkejä ”Marttiinus” ja ”Eskon puumerkki”. Putaala oli myös innokas esperanton harrastaja.

## Teoksia
* *Mary kaj Sulo : koresponda rakonteto, verkita de Kamemoro*. Eldono Vilho Setälä kommandiittiyhtiö, Helsinki 1947
* *Oulun horisontista* : pakinoita. Marjamaa, Oulu 1952

## Lähteet
* 
* Päivi Weiste : Itsenäisytemme ajan oululaista kaunokirjallisuutta : kirjailijat ja teokset
Preeria-avosetti

**Preeria-avosetti** (*Recurvirostra americana*) on pohjoisamerikkalainen kahlaaja. Sen elinympäristö käsittää Kanadan ja Yhdysvaltain Keski-Lännen ja länsirannikkoa. Se talvehtii muun muassa Kaliforniassa, Meksikossa ja Teksasissa. Lajin holotyypin kuvaili Johann Friedrich Gmelin 1789.

## Lähteet
This Is It (kappale)

**This Is It** on Michael Jacksonin ja kanadalaisen laulaja Paul Ankan kirjoittama kappale. Kappale julkaistiin This Is It -kokoelma-albumin mukana vuonna 2009, pari päivää ennen Michael Jackson's This Is It -elokuvan ensi-iltaa. Kappaleen ensi-ilta oli 12. lokakuuta 2009, jolloin se julkaistiin Jacksonin virallisilla kotisivuilla.

## Kappalelista
* **Promo - CD single**
# "This Is It" (album version) &ndash; 3:37
# "This Is It" (orchestra single version) &ndash; 3:43
# "This Is It" (edited orchestra version) &ndash; 4:40

* **CD promo single**
# "This Is It" (album version) &ndash; 3:37
# "This Is It" (orchestra single version) &ndash; 3:43

## Lähteet
Omakosto

**Omakosto** oli aikaisemmin hyväksytty oikeudellinen menettely, jossa vääryyttä kärsinyt henkilö tai hänen sukunsa kostamalla pyrki hankkimaan hyvitystä oikeudenloukkaajalta tai tämän suvulta. Henkirikos tai ruumiillisen koskemattomuuden loukkaus kostettiin suorittamalla verikosto.

## Katso myös
* Omankädenoikeus

## Lähteet
Marcus Piehl

**Marcus Piehl** (s. 23. elokuuta 1985) on ruotsalainen uimari. Hän on erikoistunut vapaauintiin ja voittanut kaksi mitalia MM-kisoista sekä kolme EM-kultaa vapaauintiviesteistä. Piehl edustaa seuratasolla Linköpings ASS-joukkuetta.
Gone Too Soon

**Gone Too Soon** on yhdysvaltalaisen laulajan Michael Jacksonin yhdeksäs ja viimeinen vuoden 1991 albumilta Dangerous julkaistu single. Se julkaistiin joulukuussa 1993.

## Kappaleet
* **CD-single**
# ”Gone Too Soon” – 3:22
# ”Human Nature” – 4:06
# ”She’s Out of My Life” – 3:38
# ”Thriller” – 5:57

* **CD-promo**
# ”Gone Too Soon” – 3:22
# ”Gone Too Soon” (instrumentaali) – 3:22

## Listasijoitukset

## Lähteet
Leo Apo

**Leo Richard Apo** (19. huhtikuuta 1926 Kotka – 21. joulukuuta 2017 Espoo) oli suomalainen opettaja, radiokuunnelmia kirjoittanut kirjailija ja suomentaja.

Apo toimi Etelä-Espoon yhteiskoulun rehtorina 1952–1954 ja myöhemmin hän oli opettajana Tapiolan yhteiskoulussa ja Lauttasaaren yhteiskoulussa.

## Teoksia
* *Merenkuninkaan tytär* : yksinäytöksinen radio-ooppera, kirjoittanut Leo Apo, säveltäjä Ahti Sonninen.  1949
* *Elokuinen välikohtaus* : radiokuunnelma.  1950
* *Mikael ja joutsenet* : radiokuunnelma.  1956
* *Italialainen capriccio* : radiokuunnelma.

## Lähteet
* 
* Suomen yksityisten oppikoulujen digitaalinen matrikkeli : Etelä-Espoon yhteiskoulu 1952–1977

### Viitteet
Siirtoseurakunta

**Siirtoseurakunta** tarkoitti Moskovan rauhassa 1940 ja aseleposopimuksessa 1944 Neuvostoliitolle luovutetuilla alueilla toimineita seurakuntia. Seurakuntien jäsenet muuttivat siirtoväkenä muualle Suomeen, mutta siirtoseurakunnat toimivat sen jälkeenkin omina hallinnollisina kokonaisuuksina siirtoväen keskuudessa. Siirtoseurakunnat lakkautettiin vuoden 1950 alussa. Evankelis-luterilaisten siirtoseurakuntien jäsenet otettiin uuden asuinpaikkansa seurakuntaan ja viranhaltijat nimitettiin ilman vaalia jonkin seurakunnan virkaan. Siirtoseurakuntien arkistot ovat Mikkelin maakunta-arkistossa. Suomen ortodoksisessa kirkossa suoritettiin kokonaan uusi aluejärjestely 1950, sillä sen siirtoseurakunnat muodostivat seurakuntien enemmistön.

## Lähteet
Jamie Pierre

**Matthew Jamie Pierre** (1973 – 13. marraskuuta 2011) oli yhdysvaltalainen ammattilaisvapaalaskija. Hän on tehnyt maailmanennätyksen hyppäämällä alas 77,7 metrin (255 jalkaa) korkuiselta kallionjyrkänteeltä.

## Kuolema

Pierre kuoli 13. marraskuuta 2011. Hän kuoli jäätyään lumivyöryyn Utahin Snowbirdissä. Nettitietojen mukaan Pierre ei hautautunut lumeen vaan tippui vyöryn pyyhkäisemänä kalliolta. Hän oli kuollessaan 38-vuotias.

## Lähteet
*http://www.relaa.com/keskustelu/index.php?topic=38172.0 
*

### Viitteet
Ilías Iliádis

**Ilías Iliádis** (; syntyessään *Jarji Zviadauri* () s. 10. marraskuuta 1986 Georgia) on georgialaissyntyinen kreikkalainen judoka ja olympiamitalisti. Hän on edustanut koko uransa ajan Kreikkaa ja voitti maan edustajana olympiakultaa Ateenan olympialaisista 2004 alle 81-kiloisten sarjasta. Iliádis kantoi Kreikan lippua Pekingin kisoissa 2008. Lontoossa 2012 Iliádis voitti 90 kilon sarjassa pronssia. Hän voitti maailmanmestaruuden 90&nbsp;kg:n sarjassa Tokiossa 2010, Pariisissa 2011 ja Tšeljabinskissä 2014. Hän on lisäksi voittanut kaksi hopeamitalia ja yhden pronssin MM-kisoista, kaksi kultaa ja yhden pronssin EM-kisoista sekä yhden pronssin Euroopan kisoista. 

## Lähteet
*Profiili Judoinside.com-sivustolla
2. Basketball-Bundesliga

**2. Basketball-Bundesliga** on Saksan koripallon toiseksi korkein sarjataso. Sarja perustettiin vuonna 1975, jolloin se pelattiin pohjoiseen ja etelään jaetuissa lohkoissa. Kauden 2006–2007 jälkeen sarja jaettiin Pro A:han ja Pro B:hen.

## Mestarit

## Lähteet

## Aiheesta muualla
*Virallinen kotisivu
Kalervo Siikava

**Keijo Kalervo Siikava** (24. helmikuuta 1922 Helsinki – 26. kesäkuuta 1957 Helsinki) oli suomalainen radiokuunnelmia kirjoittanut kirjailija.

## Lähteet
*
P.Y.T. (Pretty Young Thing)

**P.Y.T. (Pretty Young Thing)** on yhdysvaltalaisen laulajan Michael Jacksonin kuudes vuoden 1982 albumilta *[[Thriller]]* julkaistu single. Se julkaistiin syyskuussa 1983.
George Gruntz

**George Gruntz** (24. kesäkuuta 1932, Basel – 10. tammikuuta 2013, Allschwil) oli sveitsiläinen jazzpianisti ja säveltäjä. Gruntz saavutti kansainvälistä huomiota ensimmäisen kerran vuoden 1958 Newport Jazz Festivaleilla Newport International Bandin jäsenenä yhdessä muun muassa Louis Armstrongin kanssa. Hän työskenteli urallaan muun muassa Chet Bakerin, Dexter Gordonin ja Gerry Mulliganin kanssa. 

## Diskografia

*Tiger by the Tail, 2006  Concert Big Band;
*Noon in Tunisia, 2006;
*The Magic of a Flute, 2005;
*Mental Cruelty, 2003 (1960 Jazz Soundtrack);
*30+70 The One Hundred Years of George Gruntz;
*Akt 2:  Aria for George Gruntz;
*Brainplay #3  George Gruntz Percussion Ensemble;
*Global Excellence, 2001;
*Symphonie les Echanges, 2000;
*Ringing the Luminator;
*Merryteria, 1999  Concert Big Band;
*Live at JazzFest Berlin, 1999  Concert Big Band;
*Sins 'n Wins 'n Funs, 1996 Concert Big Band;
*Mock-Lo-Motion,  George Gruntz Trio with Franco Ambrosetti;
*Ray Anderson Big Band Record, 1994;
*Cosmopolitan Greetings, 1992  Big Band;
*Beyond Another Wall: Live In China1992;
*First Prize, 1989  Concert Big Band;
*Happening Now, 1987  Big Band;
*Theater, 1984  Big Band.

## Lähteet

## Aiheesta muualla
* Gruntzin omat sivut
Apostolinen kuningas

**Apostolinen kuningas** oli Unkarin kuninkaiden perinteinen arvonimi, jonka uudisti Unkarin hallitsijan viralliseksi arvonimeksi paavi Klemens XIII vuonna 1758. Se siirtyi vuonna 1867 muodostetun Itävalta-Unkarin hallitsijalle ja oli käytössä kaksoismonarkian hajoamiseen eli vuoteen 1918 saakka.

Arvonimen perustana on 1000-luvun lopulla kirjoitetun Pyhän Tapanin legendan kertomus siitä, miten paavi Sylvester II, jonka kerrotaan vuonna 1000 lähettäneen kruunun ja siten siunanneen Tapanin kruunauksen ensimmäiseksi Unkarin kristityksi kuninkaaksi, olisi ylistänyt Tapania, kristinuskon levittäjää ja puolustajaa, "ansioiltaan apostolin vertaiseksi". Näin kuninkaalla olisi ollut samantapainen uskonnollinen arvovalta kuin apostoli Pietaria edustavalla paavinistuimella. Jo 1100-luvulla kuningas Kálmán ja sittemmin 1700-luvun Habsburg-hallitsijat käyttivät tätä ajatusta perusteena vallankäytölleen katolisen kirkon suhteen.

Apostolista kuninkuutta symboloi Unkarin vaakunassa kaksoisristi, jonka juurella on kruunu.

## Lähteet
Feynman Lectures on Physics

**The Feynman Lectures on Physics** on Richard Feynmanin, Robert B. Leightonin ja Matthew Sandsin vuonna 1964 julkaisema kirja fysiikasta. Kirja koottiin Feynmanin opiskelijoilleen pitämistä luennoista California Institute of Technologyssa vuosina 1961–1963. Se julkaistiin vuonna 1964. Kirjan kustansi Addison-Wesley.

Valikoima luennoista on julkaistu suomeksi nimellä *Suhteellisen helppoa – seitsemän lukua fysiikkaa* (Ursa 2002, ).

## Aiheesta muualla
*Feynman Lectures on Physics HTML-versiona
Arvo Salmivaara

**Arvo Edvard Salmivaara** (15. elokuuta 1901 Kotka – 20. joulukuuta 1957 Jyväskylä) oli suomalainen näytelmiä ja radiokuunnelmia kirjoittanut kirjailija.

## Näytelmiä
* *Keltainen kirjekuori* : näytelmä.   1936
* *Salapoliisi Sherlock Mopsi* : 1-näytöksinen salapoliisiparodia ; *Kun nurkanperällä näyteltiin ranskalaista murhenäytelmää* : 1-näytöksinen ilveily. Gummeruksen näytelmiä 48.   Gummerus 1936
* *Herkules ja Deianeira* : näytelmä.  1939
* *Karstalahden kartanon kummitus* : 1-näytöksinen jännityspilailu. Gummeruksen näytelmiä 52.   Gummerus 1939
* *Kuka on syyllinen* : radiokuunnelma.  1943
* *Ihmeellinen kahvimylly* : näytelmä.   1950
* *Minä tässä isäntä olen* : näytelmä.   1951-1952
* *Herra nappikauppaneuvos* : 1-näytöksinen huvinäytelmä. Gummeruksen näytelmiä 60.   Gummerus 1952
* *Kirottu viina!* : 2-näytöksinen näytelmä. Seuranäytelmiä 569.   Karisto 1953

## Muita teoksia
Nimimerkillä *Apo*:
* *V V V V eli valikoima viksuja Vappu-viisuja* ; osaksi runoillut, osaksi uudisoinut Apo. Mikkelin sanomalehtimiesyhdistys, Mikkeli 1945

## Lähteet
*
Venäjän naisten jääpallomaajoukkue

**Venäjän naisten jääpallomaajoukkue** edustaa Venäjää naisten jääpallokilpailuissa. Se toimii Venäjän jääpalloliiton alaisuudessa. Venäjä on voittanut jääpallon naisten maailmanmestaruuskisoissa kerran kultaa ja kuudesti hopeaa.

## Historia
Venäjä pelasi ensimmäisen virallisen naisten jääpallomaaottelunsa Ruotsia vastaan Edsbynissä, Ruotsissa, 1992. Ottelu päättyi Venäjän tappioon 8–0.

Venäjä sijoittui Lappeenrannassa 2004 järjestetyissä historian ensimmäisissä jääpallon naisten maailmanmestaruuskilpailuissa toiseksi. 

## Saavutukset

* Maailmanmestaruus: 2014
* 6 maailmanmestaruushopeaa: 2004, 2006, 2007, 2008, 2010, 2012

## Katso myös
*Venäjän jääpallomaajoukkue

## Lähteet
*

## Aiheesta muualla
*Venäjän jääpalloliitto
Dave Taylor

**Dave Taylor** -nimisiä henkilöitä ovat:

* Dave Taylor (s. 1944), yhdysvaltalainen vetopasuunan soittaja
* Dave Taylor (s. 1955), kanadalainen jääkiekkoilija.
* Dave Taylor (1957–2016), brittiläinen laulaja ja pianisti.
Jorma Elorinne

**Jorma Niilo Kalevi Elorinne** (s.  Mikkelin mlk) on suomalainen oopperalaulaja, äänialaltaan baritoni. Elorinne opiskeli Sibelius-Akatemiassa Mikko Pasasen ja Matti Lehtisen johdolla sekä täydensi opintojaan Italiassa ja Saksassa. Hän antoi ensikonsertin 1981 ja valmistui laulupedagogiksi ja oopperalaulajaksi 1982.

Elorinne on vieraillut vuodesta 1981 lähtien useissa eri rooleissa Suomen Kansallisoopperassa ja Savonlinnan Oopperajuhlilla. Hänet tunnetaan erityisesti hengellisten laulujen tulkitsijana, näitä hän on myös levyttänyt.

Laulaja Jippu eli Meri-Tuuli Elorinne on Jorma Elorinteen tytär. Vuoden Mies 1993 -kilpailun voittanut Villemarkus Elorinne on hänen poikansa.

## Lähteet
* Muusikkokollegat isä ja tytär , Priima.fi
* Lohjan laulupäivät 
### Viitteet
Richard Hughes

**Richard Hughes** voi viitata seuraaviin henkilöihin:
* Richard Hughes, brittiläinen rumpali
* Richard Hughes, brittiläinen kirjailija
* Richard Hughes, yhdysvaltalainen rumpali.
Minea (nimi)

**Minea** on suomalainen naisen etunimi.

Nimen on Suomessa uskottu olevan peräisin Mika Waltarin vuonna 1945 ilmestyneestä teoksesta *[[Sinuhe egyptiläinen]]*, jossa esiintyy Minea-niminen kreetalainen papitar. Waltarin on arveltu muodostaneen nimen Kreetan tarunomaisen kuninkaan Minoksen nimen pohjalta. Mineaksi kutsutaan myös ortodoksisessa kirkossa käytössä olevaa jumalanpalvelustekstien kokoelmaa.

Joulukuuhun 2025 mennessä nimi Minea oli annettu noin 5&nbsp;350 naiselle ja ainakin kahdelle miehelle. Suurin osa Minea-nimisistä on 2000-luvulla syntyneitä. Suomen ensimmäinen Minea nimettiin väestötietojärjestelmän mukaan vuonna 1946. Vuonna 2010 nimi lisättiin sekä suomen- että ruotsinkieliseen almanakkaan; molemmissa Minean nimipäivä on 11. huhtikuuta.

## Tunnettuja Mineoita

* Minea Blomqvist-Kakko (s. 1985), golfpelaaja
* Minea Koss, oik. *Minna Kosonen* (s. 1988), toimittaja ja kirjailija
* Minea Lassas (s. 1999), jalkapalloilija
* Minea Lång (s. 1995), näyttelijä
* Minea Mäkiviita (s. 2005), pesäpalloilija

## Lähteet
Pitkäjalat

**Pitkäjalat** (*Himantopus*) on avosettien heimoon kuuluva lintusuku. Pitkäjalat ovat hoikkia, pitkäjalkaisia ja pitkänokkaisia kahlaajia.

Avosetteihin kuuluu kaksi lajia:
* Pitkäjalka (*Himantopus himantopus*)
* Mustapitkäjalka (*Himantopus novaezelandiae*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: ''Himantopus''
Erika (marssi)

**Erika** () tuli Saksan asevoimien Wehrmachtin marssilauluksi toisen maailmansodan aikana. Sen sävelsi Herms Niel.  Marssin sanat on kääntänyt suomeksi nimellä *Kaarina* Reino Palmroth. Marssin on levyttänyt ainakin Georg Malmstén.

Marssin sanat alkavat: ”Auf der Heide blüht ein kleines Blümelein und das heißt Erika.” (*Kankahalla kasvaa kaunis kukkanen, nimeltään Kaarina*). Sanoissa on kaksoismerkitys: *Erika* voi tarkoittaa paitsi tytön nimeä, myös kanervan (Ericaceae-heimo) kukkaa, joka on yksi Saksan perinteisiä symboleja.

Laulu on käännetty myös ainakin unkarin kielelle nimellä *Rózsika*. 

## Lähteet
Norjan naisten jääpallomaajoukkue

**Norjan naisten jääpallomaajoukkue** edustaa Norjaa naisten jääpallokilpailuissa. Se toimii Norjan jääpalloliiton alaisuudessa. Norjan naisten jääpallomaajoukkueen päävalmentaja on Dag Erik Amundsen.

Norja on voittanut kolmesti pronssia jääpallon naisten maailmanmestaruuskilpailuissa.

## Historia
Norja pelasi ensimmäisen virallisen naisten jääpallomaaottelunsa Ruotsia vastaan 1982 Vänersborgissa, Ruotsissa. Norja hävisi ottelun 19–0. 2004 Suomessa järjestetyissä historian ensimmäisissä jääpallon naisten maailmanmestaruuskilpailuissa Norja sijoittui neljänneksi. Seuraavissa Yhdysvaltain MM-kilpailuissa 2006 Norja saavutti ensimmäisen mitalinsa jääpallon naisten MM-kilpailuissa voitettuaan pronssia.

## Saavutukset
*Päivitetty 5. maaliskuuta 2010.*
*3 maailmanmestaruuspronssia: 2006, 2007, 2010

## Päävalmentajat

*Päivitetty 20. elokuuta 2011.* 
*Freddy Hansen
*Dag Erik Amundsen

## Katso myös
*Norjan jääpallomaajoukkue

## Lähteet
*
*
*

## Aiheesta muualla
*Norges Bandyforbund
Vyöpitkäjalka

**Vyöpitkäjalka** (*Cladorhynchus leucocephalus*) on australialainen kahlaajalintu. Sen esiintymisalue käsittää pääasiassa Australian läntisen keskiosan ja Etelä-Australian sisämaat. Lajin holotyypin kuvaili Louis Jean Pierre Vieillot Victoriasta vuonna 1816.

## Lähteet
New Boyz

**New Boyz** on yhdysvaltalainen hiphop-duo ja Jerkin'-ryhmä. New Boyzin jäsenet ovat Earl *Ben J* Benjamin ja Dominic *Legacy* Thomas. He ovat kotoisin Hesperian kaupungista Kaliforniasta. Debyyttialbumi Skinny Jeanz and a Mic julkaistiin syyskuussa 2009.

Ensimmäinen single *You're a Jerk* sijoittui Billboard Hot 100 -listan top 30:een. Myös toinen single *Tie Me Down* feat. Ray J sijoittui top 30:een.

## Diskografia
### Studioalbumit
* Skinny Jeans and a Mic (2009)

### Singlet
* You're a Jerk (2009)
* Tie Me Down (2009)
* So Dope
* Break my bank (2010)
Respect M.E.

**Respect M.E.** on rap-artisti Missy Elliottin 4. syyskuuta 2006 julkaistu kokoelma-albumi.

## Taustaa
Albumista tuli Missy Elliottin toinen kymmenen parhaan joukkoon päässyt albumi Britannian listalla. Albumi sijoittui sijalle seitsemän. Britanniassa albumi on myös myynyt kultaa. Albumia on myyty maailmanlaajuisesti noin 500&nbsp;000 kappaletta.

Kokoelmalta julkaistiin ”We Run This” -kappale singlenä.

## Kappaleet
Kurpot

**Kurpot** eli **kultakurpat** (Rostratulidae) on rantalintujen lahkoon kuuluva lintuheimo.

Kurppoihin kuuluu kaksi sukua ja kolme lajia:
* Kultakurppo *Rostratula benghalensis*
* Australiankurppo *Rostratula australis*
* Amerikankurppo *Nycticryphes semicollaris*

## Lähteet
* 

## Aiheesta muualla
*ITIS: Rostratulidae
Protogenos

**Protogenokset** (, ”alkusyntyiset”) olivat kreikkalaisessa mytologiassa alkujumaluuksia ja -elementtejä.

Protogenokset olivat:
* Aither – kirkkaus
* Ananke – välttämättömyys
* Erebos – pimeys
* Eros – rakkaus
* Fanes – alku
* Fysis – luonto
* Gaia – maa
* Hemera – päivä
* Khaos – tyhjyys 
* Kronos – aika
* Nesoi – saaret
* Nyks – yö
* Okeanos – meri
* Pontos – valtameri
* Tartaros – helvetti
* Tethys – makeavesi
* Thalassa – merivesi
* Uranos – taivas
* Urea – vuori
Supreme Commander 2

**Supreme Commander 2** on Gas Powered Gamesin kehittämä reaaliaikainen strategiapeli. Peli on jatkoa *[[Supreme Commander]]ille*. 

Peli julkaistiin 2. maaliskuuta 2010 Microsoft Windowsille ja 16. maaliskuuta Xbox 360:lle.

## Vastaanotto
GameSpot on antanut pelille 8/10 arvostelussaan.

## Lähteet

## Aiheesta muualla
*
Full Circle

**Full Circle** voi tarkoittaa seuraavia:

*Full Circle, Creedin albumi
*Full Circle, The Doorsin albumi
*Full Circle, Xzibitin albumi
*Full Circle, Sagan albumi
*Full Circle, Pennywisen albumi
*Full Circle, Drowning Poolin albumi
*Full Circle, yhdysvaltalainen vuonna 2023 julkaistu minisarja
Kausi

**Kausi** on eri aiheiden ja asioiden tietynmittaista ajanjaksoa kuvaava termi. Se voi viitata mm. seuraaviin asioihin:

## Geologia
* kausi, geologisessa ajanlaskussa alle sata miljoonaa vuotta kestävä ajanjakso.

## Esihistoria
* Kivikausi, esihistoriallinen ajanjakso, jolloin työkaluja tehtiin pääasiassa kivestä ja luusta
* Kuparikausi, esihistoriallinen ajanjakso noin 5500–3300 eaa.
* Pronssikausi, esihistoriallinen ajanjakso, jolloin työkaluja tehtiin pääasiassa pronssista.
* Rautakausi, esihistoriallinen ajanjakso, jolloin työkaluja tehtiin pääasiassa raudasta.

## Media
* kausi, televisiosarjojen tuotannossa suunnilleen yhden vuoden aikana tuotettujen jaksojen määrä tai tuotantoerä

## Urheilu
* kausi, urheilulajeissa yhden vuoden aikana pidettyjen kilpailujen jakso
Inessa Galante

**Inessa Galante** on latvialainen oopperalaulaja, äänialaltaan sopraano. Galanten Vladimir Vavilovin ”Ave Maria” -aarian esitys ilmestyi hänen *Debut*-albumillaan vuonna 1995 ja herätti maailmanlaajuista kiinnostusta.

Galante syntyi Riiassa musikaaliseen perheeseen. Hän pääsi riikalaiseen musiikkiopistoon vuonna 1977 ja eteni Latvian Kansallisoopperan solistiksi. Samaan aikaan hän pääsi esiintymään ensi kertaa ulkomailla Pietarin Mariinski-teatterissa.

## Aiheesta muualla

*
Incognegro

**Incognegro** on rap-artisti Ludacrisin esikoisalbumi. Albumi julkaistiin toukokuussa 1999. Albumi ei menestynyt hyvin. Sitä myytiin vain vähän yli 50 000 kappaletta ja nekin Ludacris myi itse autonsa takakontista.

## kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Listasijoitukset

## Lähteet
Ylänköjuoksijat

**Ylänköjuoksijat** (Thinocoridae) on rantalintujen lahkoon kuuluva lintuheimo. Niitä tavataan Etelä-Amerikassa Andien ja Patagonian alueilla.

Ylänköjuoksijoihin kuuluu kaksi sukua:
* Isoylänköjuoksijat (*Attagis*)
* Pikkuylänköjuoksijat (*Thinocorus*)

## Lähteet
*BirdLife Suomi/Thinocoridae
Khánh Hòa

**Khánh Hòa** on Vietnamin maakunta Nam Trung Bộn alueella maan keskiosassa. Sen hallinnollinen keskus on Nha Trang. Maakunnan pinta-ala on 8&nbsp;555,86 neliökilometriä, ja siellä on noin 2&nbsp;234&nbsp;554 asukasta (vuonna 2025).

Khánh Hòa jakautuu 48 kuntaan, 16 suuralueeseen ja 1 erityisalueeseen. Maakunta suureni huomattavasti vuoden 2025 hallinnollisessa uudistuksessa, kun siihen liitettiin Ninh Thuậnin maakunta. 

Maakunnalla oli ennen vuotta 2025 200 kilometriä rantaviivaa, ja siihen kuului manneralueen lisäksi yli 200 saarta. Maakunnan suurimmat joet ovat Cai ja Danh. Champa-valtakunta oli näillä seuduilla, ja chamien kulttuuri näkyy edelleen maakunnassa voimakkaasti.


Tiedosto:Ninh Hòa salt production - alt.JPG|Suolan tuotantoa Ninh Hòassa
Tiedosto:Dien Khanh eastern gate.JPG|Diên Khánhin linnoituksen portti
Tiedosto:Po Klong Garai.jpg|Po Klong Garain hindulainen temppeli
Tiedosto:Vịnh Vĩnh Hy ở Ninh Thuận, tháng 7 năm 2012 (28).jpg|Vĩnh Hyn rannikkoa


## Lähteet

## Aiheesta muualla
Piero della Francesca

Piero di Benedetto de' Franceschi, tunnetaan paremmin nimellä **Piero della Francesca** (1416/1417 Sansepolcro – 12. lokakuuta 1492 Sansepolcro), oli italialainen taidemaalari ja matemaatikko, renessanssin taiteen uranuurtaja. Hän työskenteli Firenzessä, Urbinossa, Ferrarassa ja Roomassa tekemässä tilaustöitä. Eniten kuitenkin Arezzossa ja synnyinkaupungissaan Sansepolcrossa (entinen Borgo San Sepulcro), missä hän vietti suurimman osan elämästään. Hän oli valon problematiikasta erityisesti kiinnostuneen Domenico Venezianon oppilas. Teoksista varsinkin Todellisen ristin legendaa leimaa uskonnollinen ankaruus ja rohkealla perspektiivin käytöllä saavutettu rakenteen selkeys.

Hän työskenteli erittäin hitaasti. Toisinaan taiteilijan isä joutui pyytelemään mesenaateilta anteeksi poikansa hitautta. Pieron taiteilijanura katkesi näön heikkenemiseen. Elämänsä loppupuolella hän kirjoitti tutkielmat *De prospectiva pingendi* (perspektiivi maalaustaiteessa) ja *De quinque corporibus regularibus* (viisi säännöllistä kappaletta), jossa hän esitti teostensa pohjalla olevat matemaattiset teoriat.

## Muita teoksia
**Urbinon herttuan Federicon ja tämän puolison muotokuvat*, diptyykki (1465–1472), Uffizi, Firenze
**Misericordia*, polyptyykki (1444–1446), Museo Civico, Sansepolcro
**Ylösnousemus*, fresko (1450-luku), Museo Civico, Sansepolcro
**San Giuliano*, fresko (1454–1458), Museo Civico, Sansepolcro
**San Ludovico di Tolosa*, fresko (1460), Museo Civico, Sansepolcro
**Madonna del Parto*, fresco (1455–1465), Monterchi
**Maria Maddalena*, fresco (1460–1466), Arezzon tuomiokirkko

## Lähteet
*Tietojätti, 2. painos. Gummerus 1993
*Piero della Francesca in and around Arezzo, 2008
*Firenze ja Toscana. Tammi 2007

### Viitteet

## Aiheesta muualla

*Piero della Francesca
Charles Lederer

**Charles Davies Lederer** (31. joulukuuta 1906 New York, New York – 5. maaliskuuta 1976 Los Angeles, Kalifornia) oli yhdysvaltalainen elokuvakäsikirjoittaja ja -ohjaaja.

Lederer aloitti lehtimiehenä. Elokuvakäsikirjoituksiin hän siirtyi Ben Hechtin pyydettyä häntä avustamaan *The Front Page* -näytelmän elokuvasovituksen dialogien kirjoittamisessa. Lederer oli käsikirjoittajana muun muassa elokuvissa *[[’Se’ toisesta maailmasta]]* (1951), *[[Rakas, minä nuorrun]]* (1952), *[[Herrat pitävät vaaleaveriköistä]]* (1953) ja *[[Kapina laivalla (vuoden 1962 elokuva)|Kapina laivalla]]* (1962). Hän myös ohjasi muun muassa elokuvan *[[Jake järjestää kaiken]]* (1959), jonka hän myös itse käsikirjoitti.

Lederer oli kahdesti naimisissa. Hänen ensimmäinen puolisonsa oli Virginia Nicholson, joka aikaisemmin oli ollut naimisissa Orson Wellesin kanssa. Ledererin toinen puoliso oli näyttelijä Anne Shirley.

## Lähteet
Esa Välioja

**Esa Välioja** (s. 27. syyskuuta 1958 Borås, Ruotsi) on suomalainen entinen jääkiekkopuolustaja. Hän pelasi urallaan 172 ottelua jääkiekon SM-liigassa Tapparan ja KalPan riveissä. Väliojalla oli marraskuuhun 2020 asti hallussaan SM-liigan ennätys, sillä hän on teki 31. tammikuuta 1982 ottelun avausmaalin ajassa 0.05 hänen pelatessa Tapparan riveissä. Tuohon nopeimman ottelun tai erän avausmaalin tekijän ennätykseen olivat yltäneet myös Risto Alho (1967), Jari Laiho (1979), Jarmo Jamalainen (1979), Keijo Kivelä (1982) ja Seppo Ahokainen (1983).

Välioja tunnettiin myös joukkueen huuliveikkona ja maalien jälkeisistä kuperkeikoistaan. Hän ei tehnyt SM-liigassa kovin kovia tehoja (19+17=46), mutta niitä syntyi lähes piste per peli -tahdilla I-divisioonavuosina.

Välioja syntyi Ruotsissa, mutta aloitti uransa Tapparassa kaudella 1979-80. Hän pelasi Tapparassa kolme kautta voittaen SM-hopeaa 1981 ja Suomen mestaruuden 1982. Välioja pelasi vuodet 1982–1986 I-divisioonaa Kalevan Pallon riveissä. Hän oli nostamassa joukkuetta SM-liigaan keväällä 1986 ja pelasi KalPan riveissä vielä kaudet 1986–87 ja 1987–88 SM-liigaa.

## Aiheesta muualla
*Veikkauksen Lätkälegendat
*
*
Pariisi–Nizza-ajo 2010

**Pariisi–Nizza-ajo 2010** oli järjestyksessään 68. maantiepyöräilyn Pariisi–Nizza-etappikilpailu. Se alkoi prologilla Montfort-l'Amaury'ssa 7. maaliskuuta 2010 ja päättyi Nizzaan 14. maaliskuuta. Prologin lisäksi kilpailussa ajettiin seitsemän yhteislähtöetappia. Kilpailun kokonaispituus oli 1&nbsp;288 kilometriä.

Alberto Contador voitti kilpailun alun perin 11 sekunnin erolla Alejandro Valverdeen, Luis León Sánchez oli kolmas. Valverde kuitenkin hylättiin hänen saatuaan takautuvasti kahden vuoden kilpailukiellon 1.1.2010 alkaen. Pistekilpailun voitti Peter Sagan, mäkikirikilpailun Amaël Moinard, nuorten (alle 25-vuotiaiden) kilpailun Roman Kreuziger ja joukkuekilpailun Ag2r-La Mondiale.

## Etapit
Lähde:Cyclingnews
### Prologi – 7. maaliskuuta 2010, [[Montfort-l'Amaury]] 8 km (henkilökohtainen aika-ajo)

### 1. etappi – 8. maaliskuuta 2010, [[Saint-Arnoult-en-Yvelines]] > [[Contres]] 201,5 km

### 2. etappi – 9. maaliskuuta 2010, [[Contres]] > [[Limoges]] 201 km

### 3. etappi – 10. maaliskuuta 2010, [[Saint-Junien]] > [[Aurillac]] 208 km

### 4. etappi – 11. maaliskuuta 2010, [[Maurs]] > [[Mende (Ranska)|Mende]] 173,5 km

### 5. etappi – 12. maaliskuuta 2010, [[Pernes-les-Fontaines]] > [[Aix-en-Provence]] 157 km

### 6. etappi – 13. maaliskuuta 2010, [[Peynie]] > [[Tourrettes-sur-Loup]] 220 km

### 7. etappi – 14. maaliskuuta 2010, [[Nizza]] > [[Nizza]] 119 km

## Lopputulokset
Lähde:Cyclingnews

### Kokonaiskilpailu

### Pistekilpailu

### Mäkikirikilpailu

### Nuorten kilpailu

### Joukkuekilpailu

## Kilpailujen kehittyminen
Lähde:letour

## Osallistuneet joukkueet
Seuraavat 22 UCI ProTour- ja UCI Continental Circuits -joukkuetta olivat mukana vuoden 2010 Pariisi−Nizza-ajossa:

## Lähteet
Phú Yên

**Phú Yên** on Vietnamin entinen maakunta. Se sijaitsi maan keskiosassa Nam Trung Bộn alueella. Sen pääkaupunki oli Tuy Hòa. Maakunnan pinta-ala oli 5&nbsp;061 neliökilometriä, ja vuonna 2009 siellä oli 862&nbsp;000 asukasta.   

Vuoden 2025 hallinnollisessa uudistuksessa Phú Yên liitettiin Đắk Lắkin maakuntaan.

## Lähteet

## Aiheesta muualla
Jungle Brothers

**Jungle Brothers** on yhdysvaltalainen vuonna 1986 perustettu hip hop -yhtye.  
Yhtyeen ensimmäinen albumi *[[Straight out of the Jungle]]* julkaistiin vuonna 1988. Albumin single ”I’ll House You” oli housea ja hip hopia yhdistelleen hip house -tyylin tunnetuimpia hittejä. 

Tyyliltään Jungle Brothers on East Coast hip hopia (itärannikon hip hop tai New Yorkin rap). Yhtye yhdistelee hip hopiin jazz-sampleja. Jungle Brothers oli myös osa 1980- ja 1990-luvuilla vaikuttanutta Native Tongues -kollektiivia yhdessä muun muassa De La Soulin, A Tribe Called Questin ja Black Sheepin kanssa.

Jungle Brothersin jäsenet ovat Mike Gee, Sammy B ja Afrika Baby Bam.

## Albumit

* *[[Straight out the Jungle]]* (1988)
* *[[Done by the Forces of Nature]]* (1989)
* *[[J Beez Wit the Remedy]]* (1993)
* *[[Raw Deluxe]]* (1997)
* *[[V.I.P. (Jungle Brothersin albumi)|V.I.P.]]* (2000)
* *[[All That We Do]]* (2002)
* *[[You in My Hut Now]]* (2003)
* *[[This is... (Greatest hits)]]* (2005)
* *[[I Got You (albumi)|I Got You]]* (2006)
Isoriikinkukkokehrääjä

**Isoriikinkukkokehrääjä** (*Saturnia pyri*) on Euroopan kookkain luonnonvarainen perhoslaji.

## Koko ja ulkonäkö
Isoriikinkukkokehrääjän siipien kärkiväli voi olla jopa 9&ndash;17&nbsp;cm, koiraat ovat naarasta pienempiä. Perhonen on yleisväritykseltään ruskean harmaa ja kaikissa siivissä on kirjava silmätäplä. Etusiipien tyvi ja selkä ovat tumman suklaanruskeat.

Saturnia pyri 3.jpg| 
Saturnia pyri MHNT dos.jpg|♂  
Saturnia pyri MHNT ventre.jpg|♂ △  


## Levinneisyys ja lentoaika
Isoriikinkukkokehrääjä esiintyy Pohjois-Afrikassa, Euroopassa lähinnä Alppien eteläpuolella ja levinneisyysalue jatkuu pitkälle Aasiaan. Lentää elinalueellaan maaliskuun lopusta kesäkuuhun.

## Elinympäristö ja elintavat
Laji lentää öisin. Isoriikinkukkokehrääjä elää avoimessa maastossa, jossa on joitakin pensaita ja puita. Talvehtii kotelona yhdestä kahteen kertaa.

## Ravintokasvi
Toukan pääasiallinen ravintokasvi on saksanpähkinä, mutta laji kelpuuttaa myös koko joukon muita lajeja.

## Aiheesta muualla
*Saturnia
*Moths and Butterflies of Europe and North Africa 
*Plantwise: Giant emperor moth (''Saturnia pyri'') 
*Centre for Agriculture and Biosciences International (CABI): Saturnia pyri (giant emperor moth) 
*Pherobase: Semiochemicals of Saturnia pyri, the Giant peacock moth 

## Lähteet
Chianti senese

**Chianti**n seutu sijaitsee Firenzen ja Sienan välissä ja se on Toscanan kuuluisimpia alueita. Sen mäkisellä seudulla on tuotettu viiniä jo etruskien ajoista saakka, ja sen viinitarhoissa tuotetaan kuuluisaa Chianti-viiniä. Siellä on myös paljon oliivipuutarhoja, maatiloja ja villoja. Chiantin seudulla on pikkukaupunkeja kuten Castellina in Chianti, Radda in Chianti, Gaiole in Chianti ja Greve in Chianti.

## Lähteet

*Firenze ja Toscana, Tammi 2007
Luettelo Suomen virallisen singlelistan ykkösistä vuonna 1994

Tämä on **luettelo [[Suomen virallinen lista|Suomen virallisen singlelistan]] ykkösistä 1994**, joka sisältää kärkipaikkaa hallussaan pitäneet singlet vuonna 1994.

Vuodesta 1994 eteenpäin listaa on julkaistu viikoittain Radiomafiassa (nykyinen YleX) Suomen Ääni- ja kuvatallennetuottajien (nykyinen Musiikkituottajat – IFPI Finland) valtuuttamana.

## Lista

## Katso myös

* Luettelo musiikkilistoista

## Lähteet
* Suomi soi 4: Suuri suomalainen listakirja (Tammi, 2005; toim. Jake Nyman)
Valkokuvedelfiinit

**Valkokuvedelfiinit** (*Lagenorhynchus*) on delfiinisuku, johon kuuluu seuraavat kuusi lajia:
* Valkokuvedelfiini *Lagenorhynchus acutus* (Gray, 1828)
* Valkokuonodelfiini *Lagenorhynchus albirostris* (Gray, 1846)
* Mustaposkidelfiini *Lagenorhynchus australis* (Peale, 1848)
* Tiimalasidelfiini *Lagenorhynchus cruciger* (Quoy ja Gaimard, 1824)
* Juovadelfiini *Lagenorhynchus obliquidens* (Gill, 1865)
* Mustadelfiini *Lagenorhynchus obscurus* (Gray, 1828)

## Lähteet
Baskien kansallispuolue

**Baskien kansallispuolue** (, ) on Baskimaassa toimiva puolue, joka on perustettu vuonna 1895. Se on Espanjan toiseksi vanhin puolue sosialistisen työväenpuolueen jälkeen ja sillä on viisi paikkaa Espanjan edustajainhuoneessa. Baskiparlamentissa puolue on suurin 27:llä edustajalla. Puolue on hallinnut Baskimaata vuosina 1980–2009 ja 2012–. Carlos Garaikoetxea toimi aluejohtajana 1980–1985, José Antonio Ardanza 1985–1999, Juan José Ibarretxe 1999–2009 ja Iñigo Urkullu vuodesta 2012 lähtien.

Puolue edustaa poliittista keskustaa.

## Puheenjohtajat

## Lähteet

## Aiheesta muualla
Hollow

"**Hollow**" on yhdysvaltalaisen metalliyhtye Panteran single albumilta Vulgar Display of Power vuodelta 1992. Kappaleen sanat kertovat ihmisestä, joka on joutunut koomaan tai tilaan, jossa hän ei pysty tiedostamaan ulkoista maailmaa. Sanat olivatkin ensimmäiset bändin historiassa, jotka kertovat totuudenmukaisesta henkilöstä.

## Kappaleen rakenne

Kappale on albumin viimeinen ja se oli ensimmäisiä Panteran post-thrash tuotannossa olevia kappaleita, jossa kuullaan harmoniakulkuja sähkökitaralla sekä akustista kitaraa, jota kuullaan taustalla. Myös laulu on muuttunut. Laulu on laulaja Phil Anselmolla pehmeämpi alussa, mikä hiukan synnyttää ristiriitaisia tunteita albumin jo edustaessa raskasta Panteran antia. Laulu muistuttaa Panteran aikaisemmalta levyltä, Cowboys from Helliltä, julkaistulta Cemetery Gatesilta. Keskikohdassa kitaristi Dimebag Darrell soittaa rauhallisen kitarasoolon, jonka jälkeen soittimet alkavat soittaa raskasta kuviota, jolloin Anselmon vahva vokalisointi myös saa alkunsa. Kappale onkin raskas, ollen jopa laahaava. Kappale muistuttaa kulultaan Metallican "Fade to Blackia": rauhallinen intro, loppua kohden musiikin muuttuminen raskaammaksi ja molemmat voitaisiin laskea power balladeiksi.
Hallakehrääjä

**Hallakehrääjä** (*Poecilocampa populi*), aikaisemmalta nimeltään **haapakehrääjä**, on karvakehrääjiin lukeutuva perhoslaji. Se kuuluu syksyn viimeisiin perhosiin.

## Koko ja ulkonäkö
Hallakehrääjä on keskikokoinen, tukevarakenteinen ja karvainen perhonen. Yleisväritykseltään laji on tumma ja läpikuultavien, tummanharmaiden siipien poikki kulkee kaksi vaaleankellertävää juovaa. Siipiväli on 35&ndash;45&nbsp;mm, naaraat ovat koiraita kookkaampia. Koirasperhosella on tuuheat, sulkamaiset tuntosarvet.

Toukka on kirjava, karvakehrääjille tyypilliseen tapaan karvainen. Toukan väritys vaihtelee, mutta sen niskassa on tunnusomainen punaruskea täplä.

Poecilocampa populi02.jpg|*Poecilocampa populi*, ♂
Poecilocampa populi populi MHNT CUT 2011 0 446 male Mussidan.jpg|Hallakehrääjä, ♂
Lasiocampidae - Poecilocampa populi.JPG|
Poecilocampa_populi_eggs.jpg|


## Levinneisyys ja lentoaika
Laji on hyvin yleinen kaikkialla, missä kasvaa pajuja ja haapaa. Lentoaika alkaa vasta syyshallojen alettua ja Suomessa aikuiset perhoset ovat lennossa syyskuun loppupuolelta lokakuun loppuun, Keski-Euroopassa jopa joulukuulle saakka.

## Elinympäristö ja elintavat
Hallakehrääjä suosii lehtipuuvaltaisia metsiä ja pensaikkoja. Naaras houkuttelee koiraita ilmaan erittämillään feromoneilla, jotka koiras haistaa tuuheilla tuntosarvillaan. Täysikasvuisten perhosten suuosat ovat surkastuneet ja aikuinen perhonen elääkin vain muutaman päivän, joiden aikana se parittelee ja munii.

Koiras lentää melko lyhyenä aikana alkuillasta mutta naaras jatkaa lentoa myöhempään yöhön. Perhonen kestää pientä pakkasta ja pysyy aktiivisena vaikka lämpötila putoaisikin nollan alapuolelle. Molemmat sukupuolet lentävät valolle. Parittelu kestää yöstä seuraavan päivän iltapäivään. Naaras munii 120&ndash;170 munaa puiden oksille ja kuorenrakoihin ja kuolee heti saatuaan viimeiset munat munituksi. Laji talvehtii munana. Toukat kuoriutuvat seuraavan vuoden huhti-toukokuussa ja ovat pääasiassa yöaktiivisia. Toukka on täysikasvuinen kesäkuun lopulla ja koteloituu rakentamansa kotelokopan sisään maahan, usein pudonneiden lehtien alle. Kotelossa perhonen aikuistuu jo kesän aikana mutta ne kuoriutuvat ulos kotelosta vasta ensimmäisten pakkasöiden jälkeen.

## Ravintokasvi
Toukan pääasiallinen ravintokasvi on metsähaapa (*Populus tremula*), mutta se kelpuuttaa myös muita lehtipuita. Aikuinen perhonen ei syö mitään.

## Lähteet

## Aiheesta muualla
* 
* 
* 
*
A Single Man

**A Single Man** on vuonna 2009 ensi-iltansa saanut  yhdysvaltalainen draamaelokuva, joka perustuu Christopher Isherwoodin samannimiseen romaaniin. Elokuvan on ohjannut muotisuunnittelijana tunnettu Tom Ford, joka ensikertalaisena joutui rahoittamaan tuotannon itse.

Colin Firth esittää pääosassa George Falconeria, homoseksuaalia brittiläistä yliopiston opettajaa, joka asuu eteläisessä Kaliforniassa. Vuoteen 1962 sijoittuvassa tarinassa on pantu huolellisesti esille aikakauden vaatetus ja arkkitehtuuri: tuotantoryhmä on sama kuin televisiosarjassa *[[Mad Men]]*, joka niin ikään sijoittuu 1960-luvulle.

Colin Firth sai roolistaan parhaan miespääosan Oscar-ehdokkuuden.

## Näyttelijä

## Vastaanotto
Helsingin Sanomien Nyt-liitteen viisi kriitikkoa antoivat elokuvalle pistekeskiarvon 2,4.

## Lähteet
Heinähukka

**Heinähukka** (*Macrothylacia rubi*) on karvakehrääjiin kuuluva keskikokoinen perhoslaji. Se kuuluu alkukesän yöperhosiin, mutta lajin tapaa helpoimmin toukkana.

## Koko ja ulkonäkö
Heinähukan koiraat ja naaraat eroavat ulkonäöltään jonkin verran. Koirasperhoset ovat punertavan ruskeita ja naaraat vaalean rusehtavanharmaita. Etusiiven poikki kulkee molemmilla sukupuolilla kaksi kapeaa, vaaleaa raitaa kun takasiipien väritys on tasainen. Erotuksena muista samantapaisista lajeista, heinähukan etusiivessä ei ole vaaleaa keskitäplää. Koirailla on tuuheat, sulkamaiset tuntosarvet. Siipiväli on 40&ndash;65&nbsp;mm ja naarasyksilöt ovat selvästi koiraita kookkaampia.

Lasiocampidae - Macrothylacia rubi.JPG| 
Macrothylacia rubi caterpillar - Niitvälja bog.jpg|Heinähukan toukka


Macrothylacia rubi MHNT CUT 2011 0 446 male Mussidan.jpg| ♂ 
Macrothylacia rubi MHNT CUT 2011 0 446 female Mussidan.jpg| ♀

Nuori toukka on tumma ja siinä on kapeita, keltaisia poikkijuovia. Täysikasvuinen toukka on silmiinpistävä, jopa kymmensenttinen ja mustanruskea. Toukat ovat kokonaan tuuhean karvan peittämiä ja ihokontakti karvojen kanssa voi aiheuttaa voimakkaan allergisen reaktion.

## Levinneisyys ja lentoaika
Heinähukka on hyvin yleinen laji Oulun korkeudelle saakka. Lentoaika on Suomessa kesäkuun alusta heinäkuun alkuun.

## Elinympäristö ja elintavat
Laji talvehtii täysikasvuisena toukkana ja tavallisimmin heinähukan tapaa syksyllä toukkien etsiessä talvehtimispaikkaa tai keväällä kun toukat lähtevät uudestaan liikkeelle. Toukat koteloituvat keväällä maahan rakentamansa harvan, putkimaisen kotelokopan sisään. Kotelovaihe kestää 5&ndash;8 viikkoa.

Heinähukkaa tavataan kaikenlaisissa heinää kasvavissa ympäristöissä. Koiraat lähtevät lentoon iltapäivällä, yleensä aurinkoisella säällä. Naaraat piileskelevät kasvillisuuden seassa ja aktivoituvat vasta hämärän tullessa. Naaraat käyttävät feromoneja houkutellakseen koiraita luokseen. Molemmat sukupuolet lentävät valolle, naaraat koiraita useammin.

Naaras munii noin 250 munaa heinille 30&ndash;40 munan ryhmiin. Toukat ovat aktiivisia öiseen aikaan.

## Ravintokasvi
Toukka elää monilla ravintokasveilla, mm. eri heinälajeilla (*Poaceae*), koivuilla (*Betula*), pajuilla (*Salix*), mustikalla (*Vaccinium myrtillus*), kanervalla (*Calluna vulgaris*) ja vadelmalla (*Rubus idaeus*). Talvehtinut toukka ja aikuinen perhonen eivät syö juurikaan mitään.

## Lähteet

## Aiheesta muualla
*Suomen Perhoset: Heinähukka
*Ötökkätieto: Heinähukka (''Macrothylacia rubi'')
*University of Michigan, Animal Diversity Web (ADW): Macrothylacia rubi 
*Centre for Agriculture and Biosciences International (CABI): Macrothylacia rubi 
*UK Moths
Second Narrows Bridge

**Second Narrows Bridge** on teräsrakenteinen rautatieristikkosilta Brittiläisessä Kolumbiassa, Kanadassa. Siinä on ylösnostettava siltajänne, minkä ansiosta korkeat laivat pystyvät alittamaan sillan. Se ylittää Burrard Inlet -vuonon ja yhdistää pohjoisrannan North Vancouverin ja Vancouverin rataverkot toisiinsa. Sillan omistaa Canadian National -rautatieyhtiö.

## Historia

Siltaa Burrard Inletin yli oli suunniteltu jo vuodesta 1890. Hanketta ei kuitenkaan toteutettu taloudellisista syistä, ja ensimmäisen maailmansodan alettua hanke viivästyi jälleen. The Burrard Inlet and Tunnel Company rakensi ensimmäisen Second Narrows Bridge -maantiesillan vuonon ylitse. Se avattiin liikenteelle marraskuussa 1925. Rautatieliikenne samalla sillalla aloitettiin seuraavana vuonna. Silta rakennettiin matalaksi, lähelle vedenpintaa. Laivojen täytyi kulkea lähelle etelärantaa rakennetun nostosillan kautta. Nostosilta oli rakennettu rannan läheisyyteen kustannussyistä, sillä näin yhtiön ei tarvinnut rakentaa syvään veteen kalliita perustuksia. Alueen kapteenit olivat vastustaneet tätä suunnitelmaa. He eivät pitäneet ratkaisua turvallisena rannan läheisyydestä aiheutuvien vaaratilanteiden johdosta. Seuraavina vuosina siltaan törmäsikin useita aluksia.10. maaliskuuta 1927 rahtialus *Eurana* törmäsi siltaan aiheuttaen 80&nbsp;000 dollarin vahingot, *SS Norwich City* törmäsi siltaan seuraavana vuonna ja vuonna 1930 *The Losmar* törmäsi sillan eteläjänteeseen. Vuoden 1930 syyskuussa rahtialus *Pacific Gatherer* juuttui keskijänteen alle, ja nousuvesi nosti laivan ja sen kannella makaavan siltajänteen perustuksiltaan niin, että se sortui veteen. Tämän onnettomuuden jälkeen silta pysyi suljettuna noin neljä vuotta tapaturmaa seuranneiden oikeudenkäyntien takia. Vuonna 1933 silta myytiin Brittiläisen Kolumbian provinssille, joka aloitti korjaustyöt välittömästi. Provinssi asensi uuden nostosillan sillan keskelle helpottaakseen laivojen navigointia ja avasi sillan uudelleen liikenteelle seuraavana vuonna.

Vuonna 1960 uusi Second Narrows -maantiesilta rakennettiin nykyisen sillan länsipuolelle. Uusi silta oli moderni 3+3-kaistainen maantiesilta. Vuonna 1963 vanha silta jäi ainoastaan raideliikenteen käyttöön. Canadian National osti vuonna 1963 sillan provinssilta nimellisellä yhden dollarin summalla.

Vanhan Second Narrows -sillan korvaava uusi ainoastaan rautatiekäyttöön suunniteltu samanniminen silta rakennettiin vanhan viereen ja avattiin liikenteelle 1969. Myös uudessa sillassa oli korkeiden laivojen läpikulun mahdollistava nostettava siltajänne. Vanha Second Narrows Bridge purettiin seuraavana vuonna. Uusi silta rakennettiin vanhaa hieman korkeammalle, ja sen eteläpäässä rautatie sukeltaa sillan kanssa samaan aikaan louhittuun Thornton-tunneliin, joka kulkee Vancouverin alitse ja yhtyy muuhun rataverkkoon Burnabyn kaupungin alueella.

## Lähteet
Variationen für Orchester (Webern)

***Variationen für Orchester*** ("Muunnelmia orkesterille", op. 30) on Anton Webernin vuosina 1940–1941 orkesterille säveltämä teos. Se on yksiosainen ja koostuu teemasta sekä kuudesta muunnelmasta. Teoksen ensiesitys oli 3. maaliskuuta 1943 Sveitsin Winterthurissa. Kapellimestarina toimi Hermann Scherchen. Säveltäjän sallittiin poistuvan Itävallasta esitystä seuraamaan, vaikka kotimaassa hänen musiikkiaan ei saanut esittää. Kyseessä oli hänen viimeinen matkansa Itävallan ulkopuolelle. Webern ei enää myöhemmin kuullut ainoankaan teoksensa kantaesitystä.

## Lähteet
Yhdysvaltain naisten jääpallomaajoukkue

**Yhdysvaltain naisten jääpallomaajoukkue** edustaa Yhdysvaltoja naisten jääpallokilpailuissa. Se toimii Yhdysvaltain jääpalloliiton alaisuudessa. Yhdysvaltain naisten jääpallomaajoukkueen päävalmentaja on Mikael Sandberg.

Yhdysvallat on saavuttanut naisten MM-kilpailuissa kolme kertaa pronssia, vuosina 2023, 2025 ja 2026.

## Historia
Vuonna 1992 Yhdysvallat pelasi ensimmäisen naisten jääpallomaaottelunsa Ruotsia vastaan Bollnäsissä, Ruotsissa. Yhdysvallat hävisi ottelun 9–1.

Yhdysvallat osallistui ensimmäisen kerran jääpallon naisten maailmanmestaruuskilpailuihin Suomessa 2004, historian ensimmäisissä MM-kilpailuissa, joissa se jäi viimeiseksi.

## Katso myös
*Yhdysvaltain jääpallomaajoukkue

## Lähteet
*

## Aiheesta muualla
*American Bandy Association
Kip Miller

**Kip Charles Miller** (s. 11. kesäkuuta 1969 Lansing, Yhdysvallat) on entinen yhdysvaltalainen jääkiekkoilija. Miller pelasi hyökkääjänä. Hän lopetti uransa pelatessaan AHL:ssa Grand Rapids Griffinsissä kaudella 2006–2007. Ensimmäisen kerran Miller pelasi NHL:ssä kaudella 1990–1991 hänet varannessa Quebec Nordiquesissa.

Kahdentoista vuoden mittaisella NHL-urallaan hän pelasi Quebec Nordiquesissa, Minnesota North Starsissa, San Jose Sharksissa, New York Islandersissa, Chicago Blackhawksissa, Pittsburgh Penguinsissa, Mighty Ducks of Anaheimissa ja Washington Capitalsissa.

Miller on ainoa pelaaja New York Islandersin historiassa, joka on pelannut joukkueessa kolmeen eri otteeseen.

Myös Kip Millerin veljet Kevin ja Kelly, sekä hänen serkkunsa Drew ja Ryan ovat pelanneet NHL:ssä.

## Lähteet
Unkarin naisten jääpallomaajoukkue

**Unkarin naisten jääpallomaajoukkue** edustaa Unkaria naisten jääpallokilpailuissa. Se toimii Unkarin jääpalloliiton alaisuudessa. Unkari ei ole sijoittunut mitaleille jääpallon naisten maailmanmestaruuskilpailuissa.

## Historia
Unkari osallistui jääpallon naisten maailmanmestaruuskisoihin ensimmäisen kerran kotikisoissaan 2007, jossa se pelasi myös ensimmäisen virallisen naisten jääpallomaaottelunsa. 11. helmikuuta 2007 pelatussa ottelussa Unkari hävisi Kanadalle 6–0. Unkari jäi kisoissa viimeiseksi.

## Katso myös
*Unkarin jääpallomaajoukkue

## Aiheesta muualla
*Unkarin jääpalloliitto
Oikeussali

**Oikeussali** on tila, jossa selvitetään rikos- ja siviilioikeudellisia asioita. Molemmissa tapauksissa käytetään samaa tilaa, vaikka selvitettävät asiat ja osallistujien määrä vaihtelevat suuresti itse tapauksesta riippuen.

Suomalaisessa oikeudenkäynnissä oikeussaliin osallistuvia henkilöitä ovat oikeuden puheenjohtaja, lautamiehet tai oikeusoppineet, syyttäjä, todistaja, asianomistaja, asianomistajan avustaja, vastaaja, vastaajan asianajaja, sihteeri sekä mahdolliset muut asianosaiset ja yleisö.

## Lähteet

## Aiheesta muualla
Johanna von Schoultz

**Johanna Carolina Ulrika von Schoultz** (6. maaliskuuta 1813 Tukholma – 28. helmikuuta 1863 Helsinki) oli suomalais-ruotsalainen oopperalaulaja. Parhaimpina vuosinaan hän hallitsi puhtaasti kolme oktaavia ja kykeni siten laulamaan niin altolle, mezzosopraanolle kuin koloratuurisopraanolle parhaiten soveltuvia numeroita. Hän oli 1830-luvulla Euroopan tunnetuimpia oopperalaulajia.

Von Schoultzin vanhemmat olivat laamanni Nils Fredrik von Schoultz ja Johanna Henrietta Gripenberg. Pariskunta muutti Kuopiosta Tukholmaan Suomen sodan (1808–1809) aikana. Nuori von Schoultz aloitti lauluopinnot Tukholmassa jo vuonna 1823 Karl Magnus Craeliuksen oppilaana. Hänen ensiesiintymisensä oli 15-vuotiaana Tukholmassa vuonna 1828 pidetyssä kirkkokonsertissa, joka oli suuri menestys. Hän konsertoi sittemmin niin Ruotsissa kuin kaikissa muissakin Pohjoismaissa sekä Saksassa ja Venäjän Pietarissa. Jatkettuaan opintojaan ja esiintymisiään muun muassa Italiassa hän siirtyi Pariisin italialaiseen oopperaan vuosiksi 1833–1835, jossa hänen ensiesiintymisensä Giulia Grisin kanssa oli jälleen suuri menestys. Pariisissa hän tutustui Gioachino Rossiniin, joka houkutteli von Schoultzin takaisin Italiaan opiskelemaan ja konsertoimaan kolmeksi vuodeksi vuosikymmenen jälkipuoliskolla. 

Terveytensä heikennyttyä von Schoultz palasi Suomeen vuonna 1840. Hän asettui sukulaistensa luokse Lohjalle Ojamon kartanoon. Vuonna 1842 von Schoultz avioitui varamaanmittari Felix Brandin kanssa ja vuosina 1843-1845 hän asui Lohjan Kouvolan kartanossa, jonka jälkeen asettui asumaan Hämeenlinnaan, jossa hän muun muassa perusti kuoron. Muutamia vuosia ennen kuolemaansa hän kuitenkin muutti Helsinkiin.

Von Schoultz oli Ruotsin kuninkaallisen musiikkiakatemian jäsen vuodesta 1831.

Johanna von Schoultzin veli oli ruotsalainen upseeri, kemisti ja seikkailija Nils Gustaf von Schoultz.

## Lähteet
* Uppslagsverket Finland
* Anteckningar om svenska kvinnor: Schoultz Johanna von
* Svenskt biografiskt handlexikon: Schoultz Johanna von
* Europas konstnärer: Schoultz Johanna von
* Gustaf Hilleström: *Kungl. Musikaliska Akademien, Matrikel 1771–1971*

### Viitteet

## Aiheesta muualla
* Schoultz, Johanna von (1813 – 1863). Biografiakeskus